Ռ. Նալբանդյանն ասաց, որ քանդակագործության մեջ ավելի շատ տեղ է տալիս խաչքարերի պատրաստմանը` որպես ազգային արժեք: Հարցին, թե ինչն է պատճառը, որ եկեղեցիներ կառուցվում են, սակայն դրան զուգահեռ ավելանում են աղանդավորների թիվը, Ռուբիկ Նալբանդյանը հետեւյալ պատասխանը տվեց. «Իմ կարծիքով պատճառը քարոզչական է: Աղանդավորները հսկայական աշխատանքներ են տանում, իսկ մեծ գյուղերում, ասենք, եկեղեցին կառուցվում է, սակայն քարոզիչն իր սենյակում պարփակված է, երբեք տներ չի այցելում, օջախներում կան հիվանդներ, իսկ Տեր հայրը պետք է իր համայնքի բոլոր բնակիչների անուններն իմանա, նրանց վիճակի մասին իմանա, նրանց այցի գնա: Աղանդավորները ներխուժում են ներս, դուռը փակում ես, էլի ներս են մտնում, պարզ է, որ 10-ից թեկուզ 2-ը կգնա նրանց հետեւից»: